Kolasib-ah District Quarterly Statistical Bulletin tlangzarh a ni,"1384/2024-2025 Dated Koalsib the 31st July, 2024: Vawiin chawhma khan Kolasib DC, Pu Robert. C. Lalhmangaiha'n Kolasib District Quarterly Statistical Bulletin for April to June 2024 chu a Office Chamber-ah a tlangzarh a. He publication hi Office of the District Research Officer, Kolasib  buatsaih niin, Kolasib DRO Pu Zoremmuana Ralte leh a thawhpuite tlangzarhnaah hian an tel a ni. Tlangzarhnaah hian Pu Robert.C Lalhmangaiha, Kolasib DC chuan thu tawi sawiin, DRO Office, Kolasib-in Sorkar hnathawkte leh Research beitute tan pawh a behchhan tlak tur Statistical Bulletin an siam chu lawmawm a tih thu a sawi a. District Statistical bulletin siam awm chhun District an nih thu a sawi bawk. Pu Zoremmuana Ralte, District Research Officer pawh in Bulletin buatsaih a nih dante leh Bulletin an siam kalphung te a sawifiah a. Kolasib District Quarterly Statistical Bulletin hi vawi hnih an tihchhuahna a ni tawh a, Sawrkar departments, school, college, researchers leh mipuiten an lo hman tangkai sak ngei a beisei a ni, a ti a, Office tinah a copy an sem tur thu a sawi bawk. Vawiin a tlangzarh tak Kolasib District Quarterly Statistical Bulletin for  April to June 2024 ah hian Kolasib District chhunga Statistic pawimawh tak tak tarlan a ni a. Registration of Births and Deaths,  Ruahtui tlak dan Data, thil man san chhoh dan  te leh Mizoram a khualzin luh dan te chu hlawm hran theuh a tarlan a ni. Report-a a lan danin Kolasib-a mihring awm zat chu 2011 census in a tarlan danin mi 83054 a ni a. January to June 2024 inkara naupiang zat hi mi 611 niin,  hmeichhia 316 leh mipa 295 an ni a, hmeichhia an tam zawk a ni. Mithi ah thung erawh heng thla chhung hian mipa 189 niin hmeichhia 108 aiin an tam zawk a ni. April, May leh June 2024 ah thihna chhan tam ber hi Cancer niin, Lung thalo leh thin lam natna in a zui bawk. Khualzin hi ram chhung mi thahnem hle mahse ram pawn mi erawh January to April chhungin inziaklut mi 8 an awm thung a ni. Attachment Loading attachment...",Dated: 31 st Jul 24 1:43 PM,https://dipr.mizoram.gov.in/post/kolasib-ah-district-quarterly-statistical-bulletin-tlangzarh-a-ni